CELEX: 32020R2086
Language: hr
Date: 2020-12-14 00:00:00
Title: Provedbena uredba Komisije (EU) 2020/2086 оd 14. prosinca 2020. o izmjeni Provedbene uredbe (EU) 2020/532 u pogledu odstupanja od Provedbene uredbe (EU) br. 809/2014 za kontrole koje se provode nadzorom u vezi sa zahtjevima za potporu za programe potpore povezane s površinom i zahtjevima za plaćanje za mjere potpore povezane s površinom

15.12.2020   
               
               
                  HR
               
               
                  Službeni list Europske unije
               
               
                  L 423/48
               
            
         PROVEDBENA UREDBA KOMISIJE (EU) 2020/2086
         оd 14. prosinca 2020.
         o izmjeni Provedbene uredbe (EU) 2020/532 u pogledu odstupanja od Provedbene uredbe (EU) br. 809/2014 za kontrole koje se provode nadzorom u vezi sa zahtjevima za potporu za programe potpore povezane s površinom i zahtjevima za plaćanje za mjere potpore povezane s površinom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 62. stavak 2. prvi podstavak točke (a) i (b),
         budući da:
         
                     (1)
                  
                  
                     Provedbena uredba Komisije (EU) 2020/532 (2) sadržava među ostalim i određena odstupanja od Provedbene uredbe Komisije (EU) br. 809/2014 (3) u pogledu određenih administrativnih kontrola i kontrola na terenu koje se provode u okviru zajedničke poljoprivredne politike.
                  
               
                     (2)
                  
                  
                     Za određene elemente kontrola koje se provode nadzorom na temelju članka 40.a Provedbene uredbe (EU) br. 809/2014 potrebni su terenski posjeti. Međutim, zbog ograničenja kretanja uvedenih kao odgovor na pandemiju bolesti COVID-19 države članice u 2020. možda neće moći provesti te kontrole kako je propisano u tom članku. Stoga je primjereno predvidjeti odstupanje od određenih odredbi tog članka.
                  
               
                     (3)
                  
                  
                     Provedbenu uredbu (EU) 2020/532 trebalo bi stoga na odgovarajući način izmijeniti.
                  
               
                     (4)
                  
                  
                     Budući da se ovom Uredbom predviđa dodatno odstupanje od Provedbene uredbe (EU) br. 809/2014 za godinu zahtjeva 2020. zbog pandemije bolesti COVID-19, ona bi trebala stupiti na snagu na dan objave u Službenom listu Europske unije i primjenjivati se retroaktivno od istog dana kao Provedbena uredba (EU) 2020/532.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za izravna plaćanja i Odbora za ruralni razvoj,
                  
               DONIJELA JE OVU UREDBU:
         
            Članak 1.
            U Provedbenoj uredbi (EU) 2020/532 umeće se sljedeći članak 4.a:
            
               
                  „Članak 4.a
                  
                  Odstupajući od članka 40.a stavka 1. točke (c) prve rečenice i članka 40.a stavka 2. točke (b) Provedbene uredbe (EU) br. 809/2014, ako zbog mjera poduzetih za suočavanje s pandemijom bolesti COVID-19 države članice ne mogu provesti sve kontrole za koje je potrebno obaviti inspekcije na terenu, za godinu zahtjeva 2020. primjenjuje se sljedeće:
                  
                              (a)
                           
                           
                              relevantne kontrole u vezi s kriterijima prihvatljivosti, preuzetim i drugim obvezama provode se za najmanje 3 % dotičnih korisnika;
                           
                        
                              (b)
                           
                           
                              provjere sadržaja tetrahidrokanabiola u konoplji provode se za najmanje 10 % površine.”
                           
                        
            
         
         
            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 20. travnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 549.
         
         
            (2)  Provedbena uredba Komisije (EU) 2020/532 оd 16. travnja 2020. o odstupanju za 2020. od provedbenih uredaba (EU) br. 809/2014, (EU) br. 180/2014, (EU) br. 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 i (EU) 2016/1240 u pogledu određenih administrativnih kontrola i kontrola na terenu koje se provode u okviru zajedničke poljoprivredne politike (SL L 119, 17.4.2020., str. 3.).
         
            (3)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).